《同谭永明山人园林散步》
明代·卢尧典

漠漠江天霁色和，杖藜徐步听渔歌。繁花欲尽惊春暮，紫燕将雏逐客过。

把钓不嫌生计拙，浪吟刚是老来多。閒身恰称清凉界，十载菟裘锁薜萝。

作者简介：卢尧典，字唐宪。东莞人。明穆宗隆庆元年（一五六七）举人。授官南直青阳知县，寻调广西博白县。有《左史摘繁》、《佚我堂集》。清温汝能《粤东诗海》卷三三有传。